

***Проект № BG05M2ОP001-3.005-0004 „Активно приобщаване в системата на предучилищното образование“***

***Обща информация за проекта***

На 16.05.2019 г. бе подписан договор за предоставяне на безвъзмездна финансова помощ по проект № BG05M2ОP001-3.005-0004 „Активно приобщаване в системата на предучилищното образование“ между Министерството на образованието и науката - конкретен бенефициент, и ИА ОПНОИР - управляващ орган на ОП НОИР. Проектът се реализира по Оперативна програма „Наука и образование за интелигентен растеж“ (ОП НОИР) 2014-2020 г., съфинансирана от Европейския съюз чрез Европейските структурни и инвестиционни фондове, с конкретен бенефициент - Министерството на образованието и науката (МОН) в партньорство с Центъра за образователна интеграция на децата и учениците от етническите малцинства (ЦОИДУЕМ).

Проектът цели разширяване на достъпа до предучилищно образование на децата от уязвими групи и живеещи в бедност. Предучилищното образование е важен период в живота на детето с оглед формиране на положително отношение към училището и създаване на мотивация за учене. Причините за невключване в предучилищно образование са свързани със социални, икономически и етнокултурни фактори, като ниски доходи, неосъзнатост на ползите от предучилищното образование, незаети на пазара на труда възрастни, които могат да се грижат за децата и др. Проектът предвижда набор от мерки - предоставяне на допълнително обучение по български език за децата с различен майчин език като ефективно средство за социално приобщаване в групата на връстниците, изплащане на такси за посещаване на целодневна детска градина като преодоляване на икономически бариери за включване и премахване на една от най-значимите причини за неучастие в предучилищно образование, мотивация на родителите за активно сътрудничество между семейството и детската градина.

***Основна цел***

Основната цел на проекта е навременното ранно обхващане и образователното приобщаване на деца от уязвимите групи в предучилищното образование, подкрепа на достъпа им до качествено образование, подкрепа на социалното им приемане и сближаване за изграждането им като пълноценни граждани и за успешна професионална, социална и личностна реализация.

Специфичните цели на проекта са насочени към:

* Увеличаване броя на образователните институции, осигурили подкрепяща среда за включващо образование;
* Повишаване броя на успешно интегрираните деца чрез образователната система от маргинализирани общности, включително роми.

***Териториален обхват и финансови източници***

Дейностите по проекта се реализират на територията на Република България. Финансирането на дейностите по проекта е от Европейския социален фонд (ЕСФ). Проектът се съфинансира със средства от ЕСФ – 85% и от Държавния бюджет на Република България – 15%.

***Представители на целевата група***

Целевата група по проекта са деца от уязвими групи, родители, учители и други педагогически и непедагогически специалисти. В изпълнението на проекта са включени 1500 детски градини, като в 130 от тях се осигурява подкрепяща среда за ранна превенция на обучителни затруднения. Общо над 50 000 деца участват в дейности за активно приобщаване в системата на предучилищното образование, като 20 000 от тях вземат участие в мерки за образователна интеграция и реинтеграция.

ДГ „Звънче“ е една от включените в проекта градини и предоставя професионална среда за работа с деца със специални образователни потребности, деца с трудности в обучението, възпитанието и социализацията.

 Към детската градина по проекта са назначени логопед, помощник на учителя и помощник възпитател по Дейност 2. - Провеждане на дейности за педагогическа, психологическа и социална подкрепа на деца от уязвими групи, включително обезпечаване на средствата за такси на детски градини с повишена концентрация на деца от уязвими групи, осигуряване на допълнителен педагогически и непедагогически персонал, осигуряване на учебни материали, пособия, помагала и др.